Komission kertomus neuvostolle ja Euroopan parlamentille toisen sukupolven Schengenin tietojärjestelmän (SIS II) kehityksestä - Seurantakertomus heinäkuu 2008 – Joulukuu 2008 /* KOM/2009/0133 lopull. */





[pic] | EUROOPAN YHTEISÖJEN KOMISSIO | Bryssel 24.3.2009 KOM(2009) 133 lopullinen KOMISSION KERTOMUS NEUVOSTOLLE JA EUROOPAN PARLAMENTILLE toisen sukupolven Schengenin tietojärjestelmän (SIS II) kehityksestä Seurantakertomus heinäkuu 2008 – joulukuu 2008 SISÄLLYSLUETTELO 1. Johdanto 3 2. Hankkeen tilanne 3 2.1. Edistyminen tarkastelujakson aikana 3 2.1.1. SIS II -hankkeen kokonaisaikataulu 3 2.1.2. Siirtymisen valmistelut 3 2.1.2.1. Siirtymiseen liittyvät säädökset 3 2.1.2.2. Muuntimen määrittelytyö 4 2.1.3. Verkon asennus 4 2.1.4. SIS II:n keskusjärjestelmän testaus 4 2.1.5. Testit jäsenvaltioiden ja käyttäjien kanssa 4 2.1.5.1. Yhteenliitettävyystestit 4 2.1.5.2. Vaatimustenmukaisuustestit 5 2.1.5.3. Operatiiviset järjestelmätestit 5 2.1.6. Operatiivinen hallinnointi 6 3. Hallinnointi 6 3.1. Aikataulusuunnittelu 6 3.2. Taloushallinto 6 3.3. Hankkeen hallinnointi 7 3.3.1. Hankkeen hallintoneuvosto 7 3.3.2. SIS II -komitea 7 3.3.3. Kansalliset suunnittelutoimet ja niiden koordinointi 7 3.3.4. Neuvosto 8 4. Seuraavan raportointijakson ensisijaiset tavoitteet 8 4.1. Analyysin tekeminen sekä korjaussuunnitelman laatiminen ja soveltaminen operatiivisten järjestelmätestien puutteiden korjaamiseksi 8 4.2. Ohjelmatason kokonaisjohtamisen malli 8 4.3. Testaus 9 4.3.1. Tavoitteena kokonaisvaltainen testausmalli 9 4.3.2. Alustavat järjestelmänhyväksyntätestit 9 4.3.3. Kokonaistestauksen valmistelu 9 4.4. Siirtymiseen liittyvä kehitystyö 9 4.5. Operatiivinen hallinnointi 9 4.6. Tietoturva ja tietosuoja 10 5. Päätelmät 10 1. JOHDANTO Tässä seurantakertomuksessa kuvataan työtä, jota komissio on tehnyt vuoden 2008 loppupuoliskolla toisen sukupolven Schengenin tietojärjestelmän (SIS II) kehittämiseksi. Kertomus esitetään neuvostolle ja Euroopan parlamentille toisen sukupolven Schengenin tietojärjestelmän (SIS II) kehittämisestä 6 päivänä joulukuuta 2001 annetun asetuksen (EY) N:o 2424/2001[1] 6 artiklan mukaisesti. Tämä kertomus on myös toisen sukupolven Schengenin tietojärjestelmän (SIS II) testejä koskevissa neuvoston asetuksessa (EY) N:o 189/2008 ja neuvoston päätöksessä 2008/173/EY tarkoitettu testausta koskeva raportti. SIS II -hanke on jaettu kolmeen vaiheeseen. Ensimmäinen vaihe liittyi järjestelmän suunnitteluun, ja se saatiin päätökseen ennen tätä raportointijaksoa. Toinen vaihe käsittää keskusjärjestelmän kehittämisen ja testauksen, missä on ollut ongelmia tällä raportointijaksolla. Kolmas vaihe koskee lopputestausta ja toimia, jotka liittyvät käytössä olevasta SIS 1+ -järjestelmästä SIS II -järjestelmään siirtymiseen. Kokonaiskuvan antamiseksi SIS II -hankkeeseen liittyvistä erilaisista toiminnoista tässä kertomuksessa kuvataan myös todellisia ja mahdollisia riskejä sekä toteutettuja tai suunnitteilla olevia toimia kullakin kertomuksen kattamalla alalla. Lisäksi taloushallintoa, operatiivista hallintoa ja hankkeen hallinnointia käsitellään omissa jaksoissaan. 2. HANKKEEN TILANNE 2.1. Edistyminen tarkastelujakson aikana 2.1.1. SIS II -hankkeen kokonaisaikataulu Vuoden 2008 ensimmäisinä kuukausina komissio keskittyi SIS II -hankkeen aikataulun tarkistamiseen tiiviissä yhteistyössä jäsenvaltioiden ja käyttäjien asiantuntijoiden sekä SIS II -tukiryhmän[2] kanssa. Valitettavasti SIS II:n päätoimeksisaaja havaitsi merkittäviä ongelmia keskusjärjestelmässä siitä huolimatta, että komissio oli toteuttanut kaikki mahdolliset ennaltaehkäisevät toimenpiteet varmistaakseen testien toteuttamisen suunnitellusti (päättymispäivään syyskuussa 2009 mennessä). Tästä seurasi operatiivisten järjestelmätestien (OST) välitön keskeyttäminen 4. syyskuuta 2008, mikä kyseenalaisti ministerineuvoston kesäkuussa 2008 hyväksymän kokonaisaikataulun. Näitä ja muita kysymyksiä käsiteltiin laajasti SIS II -tukiryhmässä, neuvoston toimivaltaisissa valmistelevissa elimissä ja neuvoston kokouksissa. 2.1.2. Siirtymisen valmistelut 2.1.2.1. Siirtymiseen liittyvät säädökset Komissio antoi huhtikuussa 2008 ehdotukset säädöksiksi, jotka ohjaavat siirtymistä SIS 1+ -järjestelmästä SIS II -järjestelmään, eli neuvoston asetuksen (EY) N:o 1104/2008[3] ja neuvoston päätöksen 2008/839/YOS[4] siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II). Oikeus- ja sisäasioiden neuvosto hyväksyi säädökset 24. lokakuuta 2008. Vuonna 2009 tehtävään lisäkehitystyöhön ja varsinaiseen siirtymiseen liittyvien tehtävien suorittamiseen arvioidaan tarvittavan yhteensä 14 miljoonaa euroa vuonna 2009. Siirtymispäivää voidaan tarvittaessa muuttaa kummankin säädöksen 17 artiklan 2 kohdassa tarkoitettua menettelyä noudattaen. Molempien säädösten voimassaolo päättyy päivänä, jonka neuvosto määrittää, ja joka tapauksessa viimeistään 30. kesäkuuta 2010. 2.1.2.2. Muuntimen määrittelytyö Jäsenvaltioiden, käyttäjien ja päätoimeksisaajan kanssa järjestettiin säännöllisesti kerran kuussa SIS II -järjestelmään siirtymistä käsittelevän työryhmän kokouksia. Tavoitteena oli määritellä muuntimen vaatimukset ja tekniset eritelmät sekä SIS II -järjestelmään siirtymistä koskevat menettelyt. Muunnin on tekninen väline, joka mahdollistaa johdonmukaisen ja luotettavan tiedonsiirron SIS 1+ -keskusjärjestelmän ja SIS II -keskusjärjestelmän välillä siirtymisen aikana. Samalla päätoimeksisaajan kanssa neuvoteltiin uusi erillissopimus, joka kattaa muuntimen kehittämiseen liittyvät toimet. Komissio on laatinut SIS II –muuntimen vaatimukset tiiviissä yhteistyössä jäsenvaltioiden ja käyttäjien asiantuntijoiden kanssa, ja päätoimeksisaaja on aloittanut sen kehittämisen. 2.1.3. Verkon asennus SIS II -hankkeeseen kuuluu jäsenvaltioiden välisen tietoliikenneverkon luominen tiedonsiirron mahdollistamiseksi kansallisten järjestelmien ja keskusjärjestelmän välillä. Verkko täyttää saatavuuteen, tietoturvaan, maantieteelliseen kattavuuteen ja palvelutasoon liittyvät vaatimukset.[5] Heinäkuun 1. päivänä 2008 löydettiin ratkaisu Strasbourgin sijoituspaikalla sattuneeseen konfigurointivirheeseen, jonka vuoksi verkko oli ollut poissa käytöstä kaksi päivää. Lisäksi on toteutettu korjaavia toimenpiteitä, jotta tällaisia ongelmia ei enää esiintyisi. 2.1.4. SIS II:n keskusjärjestelmän testaus Järjestelmäratkaisutesteillä oli tarkoitus varmistaa, että pääsijoituspaikassa oleva SIS II:n keskusjärjestelmä vastaa teknisiä eritelmiä. Nämä testit, jotka tehtiin ilman kansallisia järjestelmiä, saatiin päätökseen joulukuussa 2007, ja niiden tulokset hyväksyttiin vuoden 2008 alussa. 2.1.5. Testit jäsenvaltioiden ja käyttäjien kanssa Parhaillaan suoritetaan kolmentyyppisiä testejä, joihin jäsenvaltiot ja käyttäjät osallistuvat. 2.1.5.1. Yhteenliitettävyystestit Yhteenliitettävyystesteissä tarkastetaan, että SIS II:n kansalliset järjestelmät voidaan liittää SIS II:n keskusjärjestelmään. Seuraavat 27 jäsenvaltiota ja käyttäjää olivat 31. joulukuuta 2008 mennessä suorittaneet epäviralliset yhteenliitettävyystestit: Itävalta, Saksa, Portugali, Luxemburg, Kreikka, Italia, Slovenia, Slovakia, Islanti, Suomi, Norja, Unkari, Alankomaat, Tšekki, Liettua, Tanska, Espanja, Kypros, Ruotsi, Belgia, Puola, Viro, Malta, Latvia, Ranska, Sveitsi ja Eurojust. Seuraavat kolme jäsenvaltiota ja käyttäjää suorittivat parhaillaan yhteenliitettävyystestejä: Irlanti, Yhdistynyt kuningaskunta ja Europol. 2.1.5.2. Vaatimustenmukaisuustestit Vaatimustenmukaisuustesteissä varmistetaan erikseen kunkin SIS II:n kansallisen järjestelmän ja SIS II:n keskusjärjestelmän välinen vuorovaikutus. Testit perustuvat ennalta määriteltyihin testitapauksiin, joista on sovittu jäsenvaltioiden ja käyttäjien kanssa. Jäsenvaltioiden kansallisissa järjestelmissä voi olla erilaisia piirteitä (esim. kansallisen kopion käyttö, biometriikkatietojen käsittely). Tästä syystä ennalta määritellyt testitapaukset vaihtelevat jäsenvaltioittain. Seuraavat 26 jäsenvaltiota ja käyttäjää ovat osallistuneet viralliseen yhteenliitettävyystestiin: Itävalta, Saksa, Portugali, Luxemburg, Kreikka, Italia, Slovenia, Slovakia, Islanti, Suomi, Norja, Unkari, Alankomaat, Tšekki, Liettua, Tanska, Espanja, Kypros, Ruotsi, Belgia, Puola, Viro, Malta, Latvia, Ranska ja Sveitsi. Vuoden 2008 alkupuoliskon jälkeen on tapahtunut merkittävää edistystä sekä SIS II:n keskusjärjestelmässä että kansallisissa järjestelmissä. Yksikään jäsenvaltio ei kuitenkaan ole vielä kyennyt viemään läpi kaikkia ennalta määriteltyjä testitapauksia. Yksikään jäsenvaltio ei siis ole vielä kyennyt osoittamaan täyttävänsä kaikki vaatimukset. Tämä johtuu osittain SIS II:n keskusjärjestelmään liittyvistä ongelmista, mutta lähes kaikilla jäsenvaltioilla ja käyttäjillä oli ongelmia myös omissa järjestelmissään. Sen vuoksi jäsenvaltiot ja käyttäjät tekevät viralliset vaatimustenmukaisuustestit uudelleen sen jälkeen, kun SIS II:n keskusjärjestelmän seuraava ohjelmaversio on asennettu. 2.1.5.3. Operatiiviset järjestelmätestit Operatiivisilla järjestelmätesteillä varmistetaan, että keskusjärjestelmä pystyy toimimaan yhdessä siihen liitettyjen kansallisten järjestelmien kanssa. Tähän testausvaiheeseen osallistuvat varsinaiset jäsenvaltiot ja käyttäjät, eikä siinä käytetä simulaattoreita. Operatiiviset järjestelmätestit keskeytettiin 4. syyskuuta 2008 muun muassa seuraavien, keskusjärjestelmään merkittävästi vaikuttavien seikkojen vuoksi: - eräät testit, joilla varmistetaan keskusjärjestelmään ja kansallisiin järjestelmiin tallennettujen tietojen yhdenmukaisuus, eivät johtaneet lopputulokseen, - viestien siirrossa keskusjärjestelmän ja kansallisten järjestelmien välillä on ollut ongelmia; osa viesteistä hävisi matkalla ja osa siirtyi kaksi kertaa, - suorituskykyä mittaavien testien edellyttämien suurien tietomäärien tuottaminen ja syöttäminen keskusjärjestelmään tai kansallisiin järjestelmiin osoittautui mahdottomaksi ennalta määritellyssä aikataulussa. Komissio vei nämä kysymykset välittömästi kehittämistä johtavan päätoimeksisaajan yrityksen korkeimmalle tasolle. Sopimuksen mukaan toimeksisaajalla oli 20 päivää aikaa ratkaista ongelmat. Toimeksisaaja raportoi 7. lokakuuta korjaustoimintansa tuloksista. Siinä oli edistytty merkittävästi. Toimeksisaaja vakuutti, että järjestelmä olisi riittävän vakaa ja suorituskykyinen operatiivisten järjestelmätestien läpiviemiseen. Siitä huolimatta sekä komissio että jäsenvaltioiden ja käyttäjien asiantuntijat olivat sitä mieltä, että jäljellä oli vielä liikaa epävarmuustekijöitä ja useita ratkaisemattomia ongelmia. Näin ollen toimeksisaaja sai tehtäväkseen ratkaista kaikki keskeneräiset asiat lokakuun aikana niiden jäsenvaltioiden ja käyttäjien tukemana, jotka olivat ilmoittautuneet vapaaehtoisiksi testaamaan virheiden korjauksia. Operatiivisten järjestelmätestien tekeminen jatkui 5. marraskuuta ja päättyi 17. joulukuuta. Näiden testien arviointi oli vielä kesken raportointijakson lopussa. Alustavan arvion perusteella voidaan kuitenkin todeta, että syksyllä saavutetuista merkittävistä parannuksista huolimatta operatiivisten järjestelmätestien läpäisykriteerit (järjestelmä ei saa jumiutua eikä siinä saa olla olennaisia virheitä) eivät vielä täyty. 2.1.6. Operatiivinen hallinnointi Tämän raportointijakson aikana Ranskan kanssa neuvoteltiin toimista, jotka on toteutettava järjestelmän käyttöönoton valmistelemiseksi sekä henkilöstön hankkimiseksi ja kouluttamiseksi SIS II:n, VIS:n ja BMS:n yhteistä hallinnointia varten. Muutokset nykyisiin sopimuksiin allekirjoitetaan vuoden 2009 alussa. Ranskan viranomaisilla on ollut jonkin verran ongelmia pätevän henkilöstön palkkaamisessa. 3. HALLINNOINTI 3.1. Aikataulusuunnittelu Hankkeelle on laadittava uusi aikataulu, koska hankesuunnitelmaan sisältyvä liikkumavara hupeni kokonaisuudessaan siihen, että operatiiviset järjestelmätestit jouduttiin keskeyttämään syyskuussa, ja siihen, että korjausten tekemiseen meni 20 päivää ja ylimääräisten testien tekemiseen kului myös aikaa. Uuden aikataulun laatimista olisi kuitenkin lykättävä siihen saakka kunnes operatiivisten järjestelmätestien tulokset on saatu arvioitua. Jäsenvaltiot ja käyttäjät laativat syyskuussa luettelon realistisen suunnitelman edellyttämistä ennakkovaatimuksista: i) keskusjärjestelmän vakaus on taattava, ii) testit suoritetaan vaiheittain, iii) selkeämpi toimintamalli operatiiviseen ja kokonaistestaukseen liittyen. Oli myös selvää, että jäsenvaltioiden ja käyttäjien taloudelliset ja oikeudelliset rajoitteet on otettava huomioon tarkistetussa aikataulussa. 3.2. Taloushallinto Vuoden 2008 yleisessä talousarviossa SIS II -hankkeen toimintoihin varattiin määrärahoja yhteensä 29 216 484 euroa. Komissio hyväksyi 21. joulukuuta 2007 rahoituspäätöksen, jolla SIS II -hankkeeseen varattiin määrärahoja yhteensä 19 000 000 euroa (Schengenin tietojärjestelmän toimintamenot ja muut säännöstön sisällyttämisestä mahdollisesti aiheutuvat toimintamenot) ja SIS 1+ -hankkeeseen yhteensä 7 620 000 euroa (SIS 1+ -järjestelmän viestintäinfrastruktuurin perustaminen ja SIS 1+ -järjestelmän viestintäinfrastruktuurin toiminta ja hallinnointi). SIS 1+ -hankkeeseen varattuja 7 620 000 euron määrärahoja ei kuitenkaan käytetä tähän tarkoitukseen, sillä neuvosto otti hankkeen hoitaakseen vuoden 2008 alussa. Näin ollen määrärahat on siirretty SIS II -hankkeen lisätoimiin, joita neuvosto on pyytänyt. Muita tärkeitä SIS II -hankkeeseen liittyviä menoja vuonna 2008 olivat operatiivisen hallinnoinnin valmistelu, koulutus ja työkalut, verkkoon liittyvät toimet, lähdekooditietojen luovuttamisen valmistelu, sopimukset Ranskan ja Itävallan kanssa (operatiivisesta hallinnoinnista), ulkopuolinen apu kehitykseen ja laadunvalvontaan, muutokset SIS II -järjestelmään, tutkimukset, oikeudelliset neuvontapalvelut, tiedotuskampanja sekä SIS-järjestelmän viestintäinfrastruktuurin perustaminen, käyttö ja hallinnointi. SIS II -hankkeen kokonaismäärärahoista oli sidottu 76,1 prosenttia, ja maksumäärärahoista oli maksettu 57,33 prosenttia raportointijakson loppupuolella (joulukuun 2008 alussa). 3.3. Hankkeen hallinnointi Kun otetaan huomioon, että SIS II -hanke edellyttää SIS II:n keskusjärjestelmän ja SIS II:n kansallisten järjestelmien kehittämistä ja niiden välistä tiedonsiirtoa, säännölliset kokoukset komission, jäsenvaltioiden ja käyttäjien välillä sekä avoimet kahdenväliset raportointijärjestelmät ovat olennainen osa tehokasta hankkeen hallinnointia. 3.3.1. Hankkeen hallintoneuvosto Komission yksiköiden ja hankkeen toimeksisaajien lisäksi puheenjohtajavaltioiden edustajia sekä Schengenin tietojärjestelmän SIS 1+ -keskuksen (C.SIS) edustajaa on pyydetty osallistumaan hankkeen hallintoneuvoston toimintaan. Tämä ryhmä käsittelee sopimusasioita sekä valvoo hankkeen tuotoksia ja välitavoitteiden saavuttamista. Hallintoneuvosto kokoontui viisi kertaa raportointijakson aikana. 3.3.2. SIS II -komitea SIS II -järjestelmän kehittämisessä komissiota avustaa SIS II -komitea. SIS II -komitea kokoontui viisi kertaa heinäkuun 2008 ja joulukuun 2008 välisenä aikana. SIS II -komitean säännöllisten kokousten lisäksi komitean alaryhmät järjestävät kokouksia, joissa keskustellaan teknisistä yksityiskohdista ja joihin jäsenvaltioiden ja käyttäjien asiantuntijat osallistuvat. Näissä kokouksissa keskitytään yleensä kysymyksiin, jotka koskevat yksittäisiä hanketuotoksia. - Testejä käsittelevä neuvoa-antava ryhmä (TAG) antaa SIS II -komitealle lausunnon testien järjestämiseen, toteuttamiseen ja niiden tulosten tulkitsemiseen liittyvistä seikoista. Ryhmä kokoontui 20 kertaa raportointijakson aikana. - Muutoshallinnasta vastaava asiantuntijaryhmä (CMB) antaa raportoitujen ongelmien luokittelua, laadullista määrittelyä ja korjausten vaikutuksia koskevia neuvoja. Tämä työryhmä, joka raportoi toiminnastaan myös SIS II -komitealle, kokoontui neljä kertaa raportointijakson aikana. - SIS II -siirtymistyöryhmän annettua päätelmänsä on järjestetty SIS II -järjestelmään siirtymistä käsitteleviä tapaamisia tarkoituksena antaa neuvoja SIS II -komitealle ja edistää tähän keskeiseen kysymykseen liittyvää toimintaa. 3.3.3. Kansalliset suunnittelutoimet ja niiden koordinointi SIS II -komitean puitteissa toimii jäsenvaltioiden ja käyttäjien kansallisista hankevastaavista koostuva työryhmä. Sen kokouksissa on tarkoitus käsitellä suunnitteluun liittyviä yksityiskohtaisia kysymyksiä, riskejä ja toimintoja sekä hankkeen keskustasolla että kansallisella tasolla. Työryhmä kokoontui viisi kertaa tämän raportointijakson aikana. Jäsenvaltioita ja käyttäjiä on pyydetty toimittamaan kansallisten hankevastaavien työryhmälle joka kuukausi raportit, joissa annetaan yksityiskohtaisia ja ajantasaisia tietoja kehityksen tilanteesta. Varotoimenpiteiden osalta komissio, jäsenvaltiot ja käyttäjät olivat yhtä mieltä siitä, että oli suotavaa alkaa pohtia toteutettavaa työtä ja tarvittavia menettelyjä siltä varalta, että 5. marraskuuta uudelleen aloitetut operatiiviset järjestelmätestit eivät johtaisi hyväksyttävään lopputulokseen. Prosessi käsittää SIS II:n kehittämisessä havaittuja poikkeamia koskevan teknisen analyysin sekä hahmotelman mahdollisista varasuunnitelmista. Tästä syystä marraskuun puolivälin ja joulukuun puolivälin välisenä aikana pidettiin seitsemän asiantuntijakokousta ja kolme työryhmäkokousta kansallisista hankevastaavista koostuvan työryhmän puitteissa. Tavoitteena oli analysoida tietoteknisessä kehittämisessä vielä esiintyviä ongelmia ja laatia strategioita niiden ratkaisemiseksi. Lisäksi komissio teki sopimuksen kahden suuren tietotekniikka-alan konsulttiyrityksen kanssa niiden asiantuntemuksen hyödyntämiseksi tämän kysymyksen ratkaisemisessa. Niiden laatimien teknisten arviointien muutamasta vivahde-erosta huolimatta molempien konsulttien raporteissa on päädytty samaan lopputulokseen: keskeneräiset kysymykset voidaan ratkaista ilman mittavia muutoksia SIS II –sovelluksen rakenteeseen ja eräitä korjauksia ja parannuksia tarvitaan operatiivisten järjestelmätestien tuloksista riippumatta. Raporteissa suositeltiin myös testausmenetelmän uudelleenharkintaa ja tiettyjä organisaatiomuutoksia, jotta päästäisiin ohjelmatason kokonaisjohtamiseen. 3.3.4. Neuvosto Komissio osallistuu Schengenin tietojärjestelmästä vastaavien neuvoston työryhmien ja kaikkien Schengenin tietojärjestelmää käsittelevien ministerineuvostojen kokouksiin ja esittää niille suullisen raportin SIS II -hankkeen edistymisestä ja hankkeeseen liittyvistä riskeistä (komissio toimittaa tämän lisäksi kuukausittain SIS II -komitealle kirjallisen raportin SIS II -hankkeesta, sen edistymisestä ja sen riskeistä). Oikeus- ja sisäasioiden neuvosto hyväksyi SIS II -järjestelmään siirtymistä koskevat säädökset (neuvoston asetus (EY) N:o 1104/2008 ja neuvoston päätös 2008/839/YOS siirtymisestä Schengenin tietojärjestelmästä (SIS 1+) toisen sukupolven Schengenin tietojärjestelmään (SIS II)) 24. lokakuuta 2008. SIS II -hankkeen tilannetta esiteltiin 36 artiklassa tarkoitetun komitean kaikissa kokouksissa. 4. SEURAAVAN RAPORTOINTIJAKSON ENSISIJAISET TAVOITTEET 4.1. Analyysin tekeminen sekä korjaussuunnitelman laatiminen ja soveltaminen operatiivisten järjestelmätestien puutteiden korjaamiseksi Tavoitteenaan määritellä järjestelmää haittaavien jäljellä olevien ongelmien syyt yksityiskohtaisesti komissio aikoo tehdä SIS II -järjestelmää koskevan perusteellisen syväanalyysin, joka perustuu vuoden 2008 viimeisinä kuukausina jo tehtyyn, eri varasuunnitelmavaihtoehtoihin ja ongelmien lieventämistapoihin liittyneeseen työhön. Tältä pohjalta laaditaan ja otetaan käyttöön erityinen korjauksia koskeva toimintasuunnitelma. Sen tavoitteena on saattaa koko järjestelmä niin vakaalle ja suorituskykyiselle tasolle, että se riittää vähintään operatiivisten järjestelmätestien läpäisemiseen. Tässä vikojenkorjausvaiheessa olisi samalla hyödynnettävä tilaisuutta mukauttaa kansalliset järjestelmät yhteensopiviksi suorittamalla järjestelmällisesti ongelmakohtaisia testejä, joiden tavoitteena on löytää ja poistaa jäljellä olevat toteutustapojen eroavuudet. 4.2. Ohjelmatason kokonaisjohtamisen malli Varmistaakseen keskusjärjestelmän ja kansallisten järjestelmien yhdenmukaisen kehittämisen komissio aikoo ottaa käyttöön rakenteen ohjelmatason kokonaisjohtamista varten. Tällainen rakenne vastaisi keskusjärjestelmän ja kansallisten järjestelmien kehittämisestä ja kokoaisi yhteen jäsenvaltioiden, käyttäjien ja komission hankejohtajat sekä toimeksisaajat. Rakenne vastaa siitä, että SIS II -järjestelmä etenee jäljellä olevien vaiheiden – korjausvaihe, kokonaistestausvaihe ja siirtyminen – kautta sen käyttöönottoon. Tämän rakenteen ensimmäisiin tehtäviin kuuluu uuden kokonaisaikataulun laatiminen SIS II -hankkeelle sen kuitenkaan rajoittamatta komission ja jäsenvaltioiden toimivaltaa. 4.3. Testaus 4.3.1. Tavoitteena kokonaisvaltainen testausmalli Huhtikuun 2008 jälkeen tehdyissä testeissä on tullut ilmi joitakin nykyisessä testaussuunnitelmassa olevia puutteita. Tietyt järjestelmän teknisten eritelmien ymmärtämiseen liittyvät ongelmat on havaittu vasta varsin myöhäisessä vaiheessa eli silloin, kun järjestelmät liitettiin yhteen. Tämän ongelman ratkaisemiseksi komissio aikoo laatia jäsenvaltioiden ja käyttäjien asiantuntijoiden kanssa uuden testaussuunnitelman, joka perustuu kokonaisvaltaiseen testausmalliin ja jolla varmistetaan jäsenvaltioiden ja käyttäjien täysi mukanaolo. Tämä liittyy suoraan siihen, että hankkeelle halutaan uusi kokonaisvaltainen hallinnointisuunnitelma. Kokonaistestauksesta vastaava ryhmä olisi perustettava keskusjärjestelmän pääsijoituspaikkaan Strasbourgiin, mikä helpottaisi yhteydenpitoa komission, jäsenvaltioiden ja käyttäjien testausasiantuntijoiden sekä toimeksisaajien ja C.SIS:ssä koulutettavien tulevien SIS II -operaattoreiden välillä. Tällaisen kokonaisvaltaisen lähestymistavan odotetaan sekä lisäävän testien tarkoituksenmukaisuutta että nopeuttavan testausvaiheita. 4.3.2. Alustavat järjestelmänhyväksyntätestit Alustavien järjestelmänhyväksyntätestien toteutusta on lykätty operatiivisten järjestelmätestien aikana havaittujen ongelmien vuoksi. Alustavien järjestelmänhyväksyntätestien on tarkoitus sisältää realistisia testiskenaarioita, joissa ovat mieluiten mukana kaikki jäsenvaltiot ja käyttäjät. Tämän testausvaiheen edellyttämä valmistelu tehtiin tiiviissä yhteistyössä jäsenvaltioiden ja käyttäjien kanssa. Alustavien järjestelmänhyväksyntätestien valmistelu oli alkanut virallisesti edellisen raportointijakson aikana, mutta valmistelu oli täytynyt lopettaa operatiivisiin järjestelmätesteihin liittyvien ongelmien vuoksi. 4.3.3. Kokonaistestauksen valmistelu Kokonaistestauksella on tarkoitus osoittaa, että SIS II:n keskusjärjestelmä, viestintäinfrastruktuuri sekä SIS II:n keskusjärjestelmän ja kansallisten järjestelmien (N.SIS II) välinen vuorovaikutus täyttävät SIS II -järjestelmään siirtymistä koskevissa säädöksissä asetetut tekniset ja toiminnalliset vaatimukset. Testauksella aiotaan osoittaa myös, että SIS II:n keskusjärjestelmä, viestintäinfrastruktuuri sekä SIS II:n keskusjärjestelmän ja kansallisten järjestelmien (N.SIS II) välinen vuorovaikutus voivat täyttää myös muut kuin toiminnalliset vaatimukset, joita ovat vikasietoisuus, käytettävyys ja suorituskyky. Parhaillaan käydään teknisiä keskusteluja siitä, kuinka testituloksia voidaan arvioida parhaiten. 4.4. Siirtymiseen liittyvä kehitystyö Siirtymistä varten tarvittavan muuntimen kehittäminen jatkuu seuraavan raportointijakson aikana. Seuraavan jakson aikana on myös tarkoitus aloittaa joitakin testejä. Siirtymistä koskevien testausvaiheiden onnistuminen edellyttää SIS 1+ -testausympäristön saatavuutta sekä jäsenvaltioiden ja käyttäjien tukea. 4.5. Operatiivinen hallinnointi Komissio, Ranska ja Itävalta neuvottelevat Itävallan kanssa tehtävästä toisesta sopimuksesta, joka koskee ennen käyttöönottoa tarvittavaa koulutusta ja muita palveluja, sekä Salzburgissa sijaitsevan varmuuskeskusyksikön ylläpitäjän tehtävänkuvan, jonka Ranska laatii, valmistumisesta. Jäsenvaltioiden ja käyttäjien asiantuntijoilta pyydetään tietoja niiden odottamasta palvelutasosta, jotta komissio pystyy saattamaan järjestelyt päätökseen hyvissä ajoin ennen järjestelmän käyttöönottopäivää. 4.6. Tietoturva ja tietosuoja Euroopan tietosuojavaltuutetun henkilöstö ja komission yksiköt järjestävät säännöllisesti kahdenvälisiä tapaamisia keskustellakseen SIS II -hankkeeseen liittyvistä kysymyksistä. Euroopan tietosuojavaltuutetun asiakirjassa ”Vuoden 2009 luettelo” todetaan, että SIS II -järjestelmän voimaantuloa koskevat valmistelut ovat käynnissä. Euroopan tietosuojavaltuutetulla on järjestelmässä valvojan tehtävä. 5. PÄÄTELMÄT Operatiivisista järjestelmätesteistä käy ilmi, että SIS II:n keskusjärjestelmän vikojen määrä pieneni marras- ja joulukuun 2008 välisenä aikana ja että SIS II:n ominaisuudet toimivat. Tällä jaksolla ei kuitenkaan ole pystytty ratkaisemaan tiettyjä ongelmia, jotka liittyvät tietojen yhdenmukaisuuteen (mekanismi, jolla varmistetaan kansallisissa järjestelmissä ja keskusjärjestelmässä olevien tietojen vastaavuus), järjestelmän suorituskykyyn ja vikasietoisuuteen. Syyskuuhun 2009 asetettu määräaika SIS 1+ -järjestelmästä SIS II -järjestelmään siirtymiseksi ei ole enää realistinen tavoite, sillä jäljellä olevien vikojen korjaamiseen tarvitaan enemmän aikaa. Tässä tilanteessa on viipymättä siirryttävä uuteen toimintatapaan, jossa hanketta hallinnoidaan kokonaisvaltaisesti. Tähän sisältyvät perusteelliset analyysit, tuloksellinen testausmenetelmien hallinnointi ja seuranta. Nämä osa-alueet sisältyvät korjaussuunnitelmaan, kokonaisvaltaiseen hankehallintomalliin ja kattaviin testausmalleihin, joita komissio soveltaa neuvoston tuella. Liite I SIS II –komitean kokoukset ja työryhmäkokoukset a) Raportointijakson aikana järjestetyt kokoukset HEINÄKUU 2008 | 2 | Kansallisten hankevastaavien kokous | 3 | SIS II -komitea | 8 | Muutoshallinnasta vastaava asiantuntijaryhmä | 9 | Hankkeen hallintoneuvosto | SYYSKUU 2008 | 10 | Hankkeen hallintoneuvosto | 17 | Kansallisten hankevastaavien kokous | 18 | SIS II -komitea / muutoshallinnasta vastaava asiantuntijaryhmä / siirtymistyöryhmä | 23 | SISVIS-komitea (SIS II tekninen) | 24 | Muutoshallinnasta vastaava asiantuntijaryhmä | LOKAKUU 2008 | 8 | Hankkeen hallintoneuvosto | 14 | Kansallisten hankevastaavien kokous | 15 | SIS II -komitea | 17 | Siirtymistyöryhmä | 23 | Muutoshallinnasta vastaava asiantuntijaryhmä | MARRASKUU 2008 | 13 | Hankkeen hallintoneuvosto / siirtymistyöryhmä | 17 | Kansallisten hankevastaavien kokous | 19 | SIS II -komitea | 26 | Muutoshallinnasta vastaava asiantuntijaryhmä | JOULUKUU 2008 | 1 | SISVIS-komitea (SIRENE) | 10 | Hankkeen hallintoneuvosto | 17 | Kansallisten hankevastaavien kokous / SIS II -komitea | b) Seuraavalle raportointijaksolle jo suunnitellut kokoukset TAMMIKUU 2009 | 12 | SIS II -hankkeen hallintoneuvosto kokonaisuudessaan | 14 | Muutoshallinnasta vastaava asiantuntijaryhmä / siirtymistyöryhmä | 19 | Kansallisten hankevastaavien kokous | 20 | SISVIS-komitea (SIS II tekninen) | HELMIKUU 2009 | 2 | SIS II -hankkeen hallintoneuvosto kokonaisuudessaan | 10 | SIS II -hankkeen hallintoneuvosto kokonaisuudessaan | 16 | SIS II -hankkeen hallintoneuvosto kokonaisuudessaan | 18 | Muutoshallinnasta vastaava asiantuntijaryhmä | 20 | SISVIS-komitea (SIRENE) | 24 | SIS II -hankkeen hallintoneuvosto kokonaisuudessaan | 25 | Kansallisten hankevastaavien kokous | 26 | SISVIS-komitea (SIS II tekninen) | MAALISKUU 2009 | 3 | SIS II -hankkeen hallintoneuvosto kokonaisuudessaan | 9 | SIS II -hankkeen hallintoneuvosto kokonaisuudessaan | 17 | SIS II -hankkeen hallintoneuvosto kokonaisuudessaan | 23 | Kansallisten hankevastaavien kokous | 24 | SISVIS-komitea (SIS II tekninen) | HUHTIKUU 2009 | 21 | Kansallisten hankevastaavien kokous | 22 | SISVIS-komitea (SIS II tekninen) | [1] EYVL L 328, 13.12.2001, muutettu neuvoston asetuksella (EY) N:o 1988/2006, EUVL L 411, 30.12.2006, s. 1 (vuoden 2006 asetuksella tehdyt muutokset eivät koske 6 artiklaa). [2] Neuvosto perusti helmikuussa 2008 SIS II -tukiryhmän lähinnä seuraamaan sitä, miten jäsenvaltiot ja käyttäjät ovat panneet SIS II -hanketta täytäntöön. [3] EUVL L 299, 8.11.2008, s. 1. [4] EUVL L 299, 8.11.2008, s. 43. [5] Tarvittavat valmistelut SIS II:n salausjärjestelmää varten on saatava päätökseen.